এমন পরিস্থিতিতে আমাদের এখনকার পরমমিত্র ভারতের চক্ষুশূল চীনকে যদি দেশের সামগ্রিক উন্নয়নে অংশীদার বা সহযোগী করতে পারি; তা হতে পারে ভারতের জন্য ভিন্নবার্তা। আর এটাকে শেখ হাসিনা সরকারের সুচতুর কূটনৈতিক সাফল্য হিসেবে সাধুবাদ জানাতে কার্পণ্য থাকা উচিৎ নয়। দেশের ক্রমবর্ধমান অর্থনীতিকে আরও বেগবান ও স্থিতিশীল করতে বৃহৎ অর্থনীতি চীনের সাহচর্য আমাদের দরকার। আমাদের চাহিদা মতো ঋণসুবিধাসহ চুক্তি বা সমঝোতা স্মারক স্বাক্ষরের মাধ্যমে চীনা বিনিয়োগের সর্বোত্তম ব্যবহার করতে পারি তবে তা হতে পারে উত্তর প্রজন্মের জন্য আশীর্বাদ।